open-index/open-wikipedia-markdown huggingface dataset:
Morská obluda

***Morská obluda*** (1901, *Les histoires de Jean–Marie Cabidoulin*) je dobrodružný fantastický román francúzskeho spisovateľa Julesa Verna z jeho cyklu *[[Podivuhodné cesty]]* (*Les Voyages extraordinaires*). Vo francúzštine znie názov knihy *Príbehy Jeana-Marie Cabidoulina*. 

## Obsah románu

Dej knihy sa odohráva na francúzskej veľrybárskej lodi *Svätý Enoch*, ktorej plavby sa ako svojej poslednej zúčastnil starý debnár Jean-Marie Cabidoulin. Cabidoulin bol však samá povera a postupne zdemoralizoval celú posádku svojím presvedčením, že loď sa stretne s obrovským morským netvorom, ktorý ju zničí. Táto predtucha sa v podobe neznámeho prírodného úkazu vyplnila v čase, keď loď súperila o úlovky s konkurenčnou anglickou loďou *Repton*.

Posádka *Svätého Enocha* totiž v Ochotskom mori najprv spozorovala podivné zdvihnutie vody, ktoré považovala za tajfúnovú vlnu. Vzápätí sa ozvalo dunenie a za záhadných okolností bola anglická veľrybárska loď *Repton* zničená. V nasledujúcich dňoch bol *Svätý Enoch* v zajatí záhadnej, na mapách nevyznačené plytčiny. Problémy lode potom vyvrcholili v momente, keď sa jej zmocnila neznáma sila a vliekla ju do voľných vôd Tichého oceánu a potom na sever, a to takou rýchlosťou, že posádka musela zaľahnúť na palubu, inak by ju tlak vzduchu zmietol do vody. Nakoniec bola loď vyvrhnutá na ľadové pole v Severnom ľadovom oceáne. Stroskotancov zachránila zhruba za mesiac anglická loď *World*.

Hodnoverné vysvetlenie záhadnej príhody chýba, Jean-Marie Cabidoulin bol však presvedčený, že sa lode zmocnil obrovský morský had. Jeho druhovia s ním nesúhlasili, ale rozumnejšie vysvetlenie, než že to bola nejaká prírodná zvláštnosť, podať nevedeli.

## Iné projekty

## Externé odkazy
* Francúzsky text románu 

## Zdroj

Kategória:Podivuhodné cesty
Kategória:Knihy z 1901
Kategória:Knihy Julesa Verna
Kategória:Francúzske romány
Rádio Piešťany

**Rádio Piešťany** bola slovenská hudobná rozhlasová stanica so zameraním na produkciu po roku 1960, a historicky prvá stanica vysielajúca z Piešťan. Signál sa šíril od 31. decembra 2010 na frekvencii 90.2 MHz z vlastného vysielača v Piešťanoch s efektívne vyžiareným výkonom 0,5 kW a pokrýval územie medzi Trnavou a Trenčínom. Dňa 11. januára 2026 ho nahradilo Tiché rádio.

## Referencie

## Externé odkazy
* Oficiálna stránka

Piešťany
Kategória:Vzniklo v 2010
Kategória:Kultúra v Piešťanoch
Čierne Indie

***Čierne Indie*** (1877, *Les Indes noires*) je menej známy dobrodružný fantastický román francúzskeho spisovateľa Julesa Verna z jeho cyklu *[[Podivuhodné cesty]]* (*Les Voyages extraordinaires*). 

## Obsah románu

Kniha má trochu čudný názov, ktorý nemá nič spoločného s Indiou. Ide totiž o preklad anglického termínu "black Indies", ktorým sa označujú rozsiahle britské uhoľné revíry. A román sa tiež skutočne odohráva na Britských ostrovoch, konkrétne v škótskom grófstve Stirlingshire. Jules Verne v ňom opisuje vznik a históriu ideálneho baníckeho mesta Coal-City (Uhoľné mesto), vybudovaného v jaskyni Nová Aberfoylie. Na začiatku príbehu stojí objav rozsiahlych uhoľných slojov banským predákom Simonom Fordom v starej vyťaženej bani, kde Ford býval aj so svojou rodinou v chate hlboko pod zemou. Toto bohatstvo podnietilo banského inžiniera Jamesa Starra k výstavbe veľkého podzemného mesta, v ktorom bývali zamestnanci bane aj so svojimi rodinami.

Mesto ležalo 450 metrov pod zemským povrchom na brehu podzemného jazera Malcolm a so svetom ho spájal tunel dlhý takmer 11 km (dopravu zaisťovala železnica). Srdcom mesta bola elektráreň. Elektrina sa využívala nielen na svietenie, ale aj na ťažbu uhlia. Pre veriacich tu bola na prirodzenej terase nad jazerom vybudovaná kaplnka. Obyvateľom sa v meste tak páčilo, že len zriedka vychádzali na povrch.

Vlastný dej románu sa točí okolo rôznych podivných a nebezpečných udalostí, ktoré boli obyvateľmi mesta najprv pripisované nadprirodzeným bytostiam (banským škriatkom), ale za ktorými v skutočnosti stál bývalý zamestnanec bane Silfax, ktorý so svojim vycvičeným výrom baňu tiež od jej uzavretia obýval. Nechýba ani ľúbostný motív (Fordov syn Harry sa zamiluje do dievčaťa Nell, ktorá bola nájdená v nepreskúmaných častiach jaskyne).


Image:Verne-indie1.jpg|**Čierne Indie**, pôvodné ilustrácie Julesa Férata. 
Image:Verne-indie2.jpg|**Čierne Indie**, pôvodné ilustrácie Julesa Férata. 


## Iné projekty

## Externé odkazy
* Francúzsky text románu 

## Zdroj

Kategória:Podivuhodné cesty
Kategória:Knihy z 1877
Kategória:Knihy Julesa Verna
Kategória:Romány 19. storočia
Kategória:Francúzske romány
Teratosaurus

**Teratosaurus** bol rod dravého archosaura zo skupiny Rauisuchia. Žil v období vrchného triasu na území dnešného Nemecka. 

## Charakteristika
Dĺžka teratosaura sa odhaduje na 6 m, vďaka čomu, patril medzi najväčšie dravé dinosaury obdobia triasu. Mal zavalité telo, veľkú hlavu, svalnatý krk a dlhý kostnatý chvost. Jeho silné predné končatiny boli ukončené tromi ostrými pazúrmi. Pohyboval sa na dvoch dlhých, silných trojprstých nohách. Medzi jeho blízkych príbuzných možno zaradiť amerického Prostosucha a juhoamerického Saurosucha. 

## Iné projekty

Kategória:Prehistorické plazy
Kategória:Rauisuchidae
Ďurková

**Ďurková** môže byť:
* obec na Slovensku v okrese Stará Ľubovňa, pozri Ďurková (obec)
* vrch v Nízkych Tatrách (1 750 m n. m.), pozri Ďurková (vrch)
* útulňa v Nízkych Tatrách, blízko rovnomenného sedla, pozri útulňa Ďurková pod Chabencom
* ulica v Nitre, pozri Ďurková ulica
* ženská podoba priezviska Ďurko, Ďurka alebo Ďurek, napr.:
** Katarína Ďurková, slovenská vysokoškolská pedagogička

## Pozri aj
* Sedlo Ďurkovej – sedlo v Nízkych Tatrách
* Ďurkov
* Ďurko
NHL Winter Classic 2011

**NHL Winter Classic 2011** je hokejový zápas ligy NHL, ktorý sa odohral pod holým nebom. Zápas sa uskutočnil 1. januára 2011 na štadióne Heinz Field medzi Pittsburgh Penguins a Washington Capitals.

## Strelci
* 22:13  Jevgenij Malkin *Pitt* 1:0 asistencie (Kris Letang, Marc-Andre Fleury)
* 26:54  Mike Knuble *Wash* 1:1 asistencie (Nicklas Bäckström, Mike Green)
* 34:45  Eric Fehr *Wash* 1:2 asistencie (Marcus Johansson)
* 51:59  Eric Fehr *Wash* 1:3 asistencie (Jason Chimera, John Erskine)

## Tri hviezdy
*  1.  Semion Varlamov *Wash* - 32 zákrokov
*  2.  Eric Fehr *Wash* - 2 góly
*  3.  Jevgenij Malkin *Pitt* - 1 gól

## Zostavy

## Rozhodcovia
*Hlavný: Paul Devorski, Stephen Walkom
*Čiarový: Pierre Champoux, Derek Amell

## Externé odkazy
*oficialna webstránka Winter Classic
*Penguins o Winter Classic
*štatistiky na NHL

Kategória:Ľadový hokej v 2011
Kategória:National Hockey League
Utrechtská únia

náhľad|Rozdelenie územia v roku 1579
**Utrechtská únia** bola dohodou viacerých holandských provincií o odboji proti Španielsku. Bola uzatvorená 23 januára 1579. Popri pláne vytlačiť Španielov z holandského územia obsahovala aj viaceré politické dohody a položila tým základy neskoršieho Holandského ústavného práva. Pôvodne bola podpísaná provinciami Gelre a Zutphen, Holland, Zeeland, Utrecht a Groningse Ommelanden. Neskôr sa pripojili aj Gent, Nijmegen, Arnhem, Frízsko, Venlo, Amersfoort, Ieper, Antverpy, Breda, Brugge a Brugse Vrije, Lier a Drenthe. Brabantské mestá ’s-Hertogenbosch a Lovaň boli v rukách Španielov a preto sa do únie nezapojili.

Kategória:Dejiny Holandska
Kategória:Dejiny Španielska
Kategória:Utrecht (mesto)
Rauisuchidae

**Rauisuchidae** je čeľad vyhynutých archosaurov zo skupiny Rauisuchia. Vyskytovali sa pred 235 až 210 miliónmi rokov. Ich fosílie sa nachádzajú po celom svete, najmä v oblasti dnešnej Afriky, Ázie, Európy a Ameriky.

Tieto živočíchy predstavovali najväčších predátorov obdobia triasu, dorastajúcich do dĺžky až 6 metrov. Vyznačujú sa pomerne mohutným telom, veľkou hlavou a dlhým chvostom. Ich lebka bola masívne stavaná a vybavená ostrými vrúbkovanými zubami.

## Zástupcovia čeľade
* *[[Arganasuchus]]* 
* *[[Dongusuchus]]* 
* *[[Fasolasuchus]]* 
* *[[Fenhosuchus]]*
* *[[Heptasuchus]]*
* *[[Jushatyria]]* 
* *[[Luperosuchus]]* 
* *[[Postosuchus]]* 
* *[[Procerosuchus]]*
* *[[Rauisuchus]]* 
* *[[Stagonosuchus]]* 
* *[[Teratosaurus]]* 
* *[[Tikisuchus]]* 
* *[[Tsylmosuchus]]*
* *[[Vjushkovisaurus]]*

## Iné projekty

## Zdroj
* 


Kategória:Archosauria
Čierny september

**Čierny september** môže byť:

* konflikt medzi palestínskymi guerillami a kráľom Husajnom Jordánskym, ktorý sa začal septembri 1970 a skončil v júli 1971 vyhostením príšlušníkov Organizácie za oslobodenie Palestíny do Libanonu, pozri Čierny september v Jordánsku 
* palestínska teroristická skupina pomenovaná podľa konflitu zodpovedná za masaker na Mníchovských olympijských hrách v roku 1972, pozri Čierny september (teroristická skupina)
Jazykovedný ústav Ľudovíta Štúra Slovenskej akadémie vied

**Jazykovedný ústav Ľudovíta Štúra Slovenskej akadémie vied** vznikol v roku 1943 pod názvom Jazykovedný ústav Slovenskej akadémie vied a umení (SAVU). V roku 1952 bol premenovaný na Ústav slovenského jazyka Slovenskej akadémie vied a umení a od roku 1966 nesie súčasný názov. Ústav je hlavným vedeckým pracoviskom na Slovensku sústreďujúcim základný výskum slovenského národného jazyka, jeho územnej a sociálnej diferenciácie a jeho dejín. Súčasťou výskumu sú teoretické otázky všeobecnej jazykovedy, jazykovej kultúry, odbornej terminológie a onomastiky. Výsledky výskumu sa aplikujú pri tvorbe základných kodifikačných príručiek, pri tvorbe a ustaľovaní odbornej terminológie, pri štandardizácii geografického názvoslovia.

## Najvýznamnejšie publikácie

Gramatická stavba slovenského jazyka:
*Morfológia slovenského jazyka (1966)

Dynamika slovnej zásoby:
*Dynamika slovnej zásoby súčasnej slovenčiny (1989)

Slovná zásoba národného jazyka:
*Slovník slovenského jazyka, 6 zv. (1959 – 1968)
*Krátky slovník slovenského jazyka, 1987, 4. vyd. (2003)
*Synonymický slovník slovenčiny, 1995, 2. vyd. (2000)
*Historický slovník slovenského jazyka, 7 zv. (1991 – 2008)
*Slovník slovenských nárečí, zatiaľ 3 zv. (1994, 2006, 2021)
*Slovník súčasného slovenského jazyka, zatiaľ 4 zv. (2006, 2011, 2015, 2021)
*Stručný etymologický slovník slovenčiny (2015)

Pravopisný systém spisovnej slovenčiny:
*Pravidlá slovenského pravopisu, 1. vyd. (1991), 2. vyd. (1998), 3. vyd. (2000), 4. vyd (2013)

Územná diferenciácia slovenských nárečí v rámci Slovenska, slovanských krajín i karpatského areálu: 
*Atlas slovenského jazyka, 4 zv. (1968 – 1984)
*Slovanský jazykový atlas (2008)
*Celokarpatský dialektologický atlas, 8 zv., úvodný (nečíslovaný) zv. (1987), zv. 1 – 7 (1989 – 2003) 

Konfrontačný výskum slovnej zásoby slovanských jazykov:
*Česko-slovenský slovník, 1979, 2. vyd. (1981)
*Veľký rusko-slovenský slovník, 5 zv. (1960 – 1970)
*Veľký slovensko-ruský slovník, 6 zv. (1979 – 1995)

## Referencie


Kategória:Ústavy Slovenskej akadémie vied
Kategória:Slovenčina
Kategória:Jazykoveda
Kategória:Organizácie založené v 1943
Kategória:Veda a technika v 1943
Kategória:Pomenovania podľa Ľudovíta Štúra
Kyslá smotana

thumb|Krajec opečeného chleba s kyslou smotanou a korením
[thumb|Miska [Chilli con carne|chilli s kyslou smotanou a syrom]]
**Kyslá smotana** je mliečny výrobok vyrábaný fermentáciou zo smotany (sladká smotana) pomocou baktérie mliečneho kvasenia. Typická kyslá smotana obsahuje 1216 % tuku, a používa sa najčastejšie ako prísada do jedál. Nezráža sa počas varenia a ani počas pridávania do horúcich jedál.

## Výroba
Smotana je podrobená procesu fermentácie, čo vedie k zakvaseniu a zahusteniu výrobku. Komerčne dostupná smotana môže obsahovať ďalšie zahusťovadlá ako želatína, guarová guma alebo karagenan s kyslou chuťou. Dostupné sú aj druhy smotany s nižším obsahom tuku, čo je dosiahnuté zmiešaním smotany s mliekom.

## Zdravotné problémy
Ak sa na smotane vytvorí vrstva plesne, nie je vhodná na konzumáciu z dôvodu kontaminácie celého produktu mykotoxínmi.

## Referencie

## Pozri aj
* Smotana
* Mlieko
* Jogurt

## Iné projekty

Kategória:Mliečne výrobky
Kategória:Kyslomliečne výrobky
Kategória:Maďarská kuchyňa
Kategória:Ukrajinská kuchyňa
Kategória:Poľská kuchyňa
Kategória:Česká kuchyňa
Kategória:Chorvátska kuchyňa
Kategória:Ruská kuchyňa
Salmán Tasír

**Salmán Tasír** (* 12. jún 1946, Láhaur, Pakistan - † 4. január 2011, Islamabad, Pakistan) bol pakistanský obchodník a politik - guvernér provincie Pandžáb. Bol členom Pakistanskej ľudovej strany. 

Dňa 4. januára 2011 ho v Islamabade zavraždil člen jeho vlastnej ochranky.

## Referencie

## Zdroj
* 

Kategória:Narodenia v 1946
Kategória:Úmrtia v 2011
Kategória:Pakistanskí politici
Hornbach

náhľad|Hornbach v Bratislave na Galvaniho

**Hornbach** je jeden z najväčších prevádzkovateľov supermarketov so stavebným a záhradným tovarom v Európe. Celý koncern Hornbach Holding AG so sídlom v Neustadt an der Weinstraße pozostáva z troch čiastočných koncernov. Najväčší je *Hornbach-Baumarkt-AG*, ktorý prevádzkuje stavebné a záhradné predajne so sídlom v Bornheim Nemecko. Vedľa toho existuje aj regionálny stavebný, a špeciálny obchod *Hornbach Baustoff Union GmbH* a *Hornbach Immobilien AG*.

## Predajne na Slovensku
Hornbach na Slovensku v súčasnosti prevádzkuje dve predajne v Bratislave a to na Galvaniho ulici a v Devínskej Novej Vsi. Ďalej má predajňu v Košiciach v mestskej časti Juh na ulici Moldavská cesta a v Prešove v mestskej časti Sekčov na ulici Rusínskej pri obchodnom centre Eperia. Nasleduje Nitra na južnej hranici Priemyselného parku Nitra – Sever a v súčasnej dobe už pred dokončením predajňa v Trnave na ulici Nová. Táto sa nachádza na konci obchvatu Trnavy v smere Nitra - Bratislava v blízkosti križovatky D1-R1.

## Iné projekty

## Referencie

## Externé odkazy
* hornbach.com – oficiálna webová stránka Hornbach-Baumarkt-AG
* hornbach.sk/ – oficiálna webová stránka Hornbach v slovenčine

Kategória:Podniky
Kategória:Obchodné reťazce na Slovensku
Kategória:Obchodné reťazce v Česku
Kosovský kokrháč

**Kosovský kokrháč** je stredne veľká sliepka, ktorá sa chová predovšetkým ako nosivé plemeno.

## Iné názvy
***srbsky ekavsky:** Kosovski pevač, Turski pevač
***srbsky ijekavsky:** Kosovski pjevač, Turski pjevač
***albánsky:** Pulat e Drenices, Pulat e Prishtinës, Pulat e Gjakoves
***anglicky:** Kosova Long Crowing Roster

## Pôvod plemene
Kosovský kokrháč pochádza z Kosova. Jeho predkovia sa na územie Kosova dostali vojenskými výpravami Turkov na Balkán.

## Opis
Kosovský kokrháč sa chová najčastejšie v čiernom farebnom ráze, má zelené nohy, žltý zobák, čierne alebo červené oči, červený lalok a okolie očí. Sliepky sú dobré nosnice, znášajú 160 vajec ročne s hmotnosťou 55 – 60 gramov. Sliepky začínajú znášať vajíčka vo veku 8 mesiacov. Kuriatka sú hnedé. 

## Kotkodákanie
Kosovský kokrháč patrí medzi dlhokotkodákajúce plemená. Kotkodákanie trvá priemerne 20 – 40 sekúnd, niektorí kohúti kotkodákajú až 60 sekúnd. Kohúti začínajú kotkodákať vo veku 6 – 7 mesiacov.

## Zdroje


Kategória:Plemená kury domácej
Hviezda juhu

***Hviezda juhu*** (1884, *L'étoile du sud*) je dobrodružný román francúzskeho spisovateľa Julesa Verna z jeho cyklu *[[Podivuhodné cesty]]* (*Les Voyages extraordinaires*). Autorstvo románu je ale sporné, lebo pôvodný text, ktorý Jules Verne upravil a vydal pod svojim menom, napísal iný francúzsky spisovateľ André Laurie.

## Obsah románu

Kniha rozpráva príbeh z juhoafrických diamantových polí. V centre deja je *"Hviezda juhu"*, diamant dovtedy nevídanej veľkosti a krásy. Francúzsky inžinier Cyprián Méré je presvedčený, že sa mu ho podarilo vyrobiť umelým spôsobom, ktorý vynašiel. Naplnil totiž kovové puzdro chemickou zmesou vlastnej výroby, utesnil ho a dva týždne žhavil v peci. Potom puzdro vybuchlo a Méré našiel diamant v rozdrobenom puzdre pod vrstvou ílu. Pri slávnostnej hostine sa ale diamant záhadne stratí. Podozrenie padne na Méréovho čierneho priateľa Matakitu, ktorý ešte ku všetkému utečte do buše. Po dolapení však Matakit preukáže, že diamant neukradol a že utiekol iba zo strachu. *"Hviezda juhu"* sa nakoniec nájde v žalúdku pštrosa, ktorý ju prehltol. Navyše sa ukáže, že diamant nie je umelý, čo upokojí majiteľov afrických diamantových baní, ktorí Cypriána Mérého tajným súdom odsúdili na smrť. Pred zavraždením ho zachránilo len priznanie Matakita, že to bol on, kto vložil do roztriešteného kovového puzdra diamant, ktorý našiel v hlušine z bane, pretože chcel Mérému urobiť radosť.

Okrem dobrodružného deja podáva román obraz života a práce na diamantových poliach v Južná Afrike a zachytáva aj divoké, surové a necivilizované mravy, aké vládli v afrických kolóniách a aké v Afrike vládnu veľakrát dodnes.

## Iné projekty

## Externé odkazy
* Text románu 

## Zdroj

Kategória:Podivuhodné cesty
Kategória:Knihy z 1884
Kategória:Knihy Julesa Verna
Kategória:Sfilmované romány
Kategória:Romány 19. storočia
Kategória:Francúzske romány
Déjà vu (psychológia)

**Déjà vu** (z francúzštiny, doslova „Už videné“, vyslovované []) označuje v psychológii jav (nazývaný aj paramnézia), keď má človek z ničoho nič intenzívny pocit niečoho už predtým prežitého, videného alebo počutého.
V bežnej reči alebo napr. v divadelnej kritike môže znamenať tiež jednoducho niečo, čo „sme už videli“, čo nie je pôvodné (originálne).

## Psychológia Déjà vu

Déjà vu ako psychologický výraz prvýkrát použil francúzsky psychológ Émile Boirac roku 1876 a spopularizoval v knihe Budúcnosť psychologických vied (*L'Avenir des sciences psychiques*, 1917). Pocit déjà vu  sa zvyčajne sprevádza pocitom dôvernej známosti, ale tiež niečoho mimoriadneho, nezvyčajného až tajomného. „Predchádzajúca“ skúsenosť sa často prikladá predchádzajúcemu snu, ale často je prítomný pocit, že táto skúsenosť bola samozrejme prežitá v minulosti.
Skúsenosť déjà vu sa zdá byť dosť bežná, lebo prieskumy uvádzajú, že viac ako 70 % populácie uvádza, že pocit déjà vu aspoň raz zažili. Odkazy na skúsenosť s déjà vu sa dajú nájsť tiež v literatúre v minulosti, čo znamená, že nejde o nový jav.

## Zdroje

Kategória:Vnímanie
Honba za meteorom

***Honba za meteorom*** (1908, *La Chasse au météore*) je vedeckofantastický román francúzskeho spisovateľa Julesa Verna z jeho cyklu *[[Podivuhodné cesty]]* (*Les Voyages extraordinaires*). Rukopis románu pochádza z roku 1901, ale tlač pripravil po otcovej smrti až jeho syn Michel, ktorý k pôvodným sedemnástim kapitolám pripísal ďalšie štyri a dej obohatil o niekoľko pitoreskných osobností. Pôvodný neupravený Vernov rukopis bol vydaný až v roku 1986.

## Obsah románu

Román rozpráva fantastický príbeh o meteore, objavenom dvoma priateľmi, amatérskymi hvezdármi Deanom Forsythom a Sydneym Hudelsonom - preto dostal názov Forsyth-Hudelsonov meteor. Meteor krúžil niekoľko týždňov okolo Zeme, keď Parížska hvezdáreň oznámila, že podľa výpočtov jej odborníkov má meteor v priemere päťdesiatpäť metrov, váži milión osemsto šesťdesiat sedem tisíc ton a je celý zo zlata, takže jeho cena je päť tisíc sedemsto osemdesiat osem miliárd frankov. Senzačné zistenie závratnej ceny zlatého balvanu rozpúta nepriateľstvo nielen medzi jeho objaviteľmi, ale naruší aj vzťahy medzi štátmi a národmi. Len jeho zničenie pádom do mora vrátilo do rozjatrených vzťahov zmier. Podľa Michelovej verzie však meteor zničil vedec Zefyrin Xirdal. Najprv ho svojim priťahovacím prístrojom, ktorý vynašiel, primäl k dopadu na severozápadný cíp ostrova Upernavik pri grónskych brehoch. Keď sa k ostrovu začali sťahovať vojnové lode šestnástich štátov, zasiahol Xirdal svojim ďalším vynálezom, odpudzovacím prístrojom, ktorý vytvoril prestavením prístroja priťahovacieho, a zmietol meteor do mora, kde vybuchol a rozpadol sa na tisícky úlomkov.

## Iné projekty

## Externé odkazy
* Text románu 

## Zdroj

Kategória:Podivuhodné cesty
Kategória:Knihy z 1908
Kategória:Knihy Julesa Verna
Kategória:Francúzske romány
Giovanni Battista Riccioli

**Giovanni Battista Riccioli** (* 17. apríl 1598, Ferrara, Taliansko – † 25. jún 1671, Bologna) bol taliansky astronóm a jezuita. Do Spoločnosti Ježišovej vstúpil 6. októbra 1614. Je autorom významného astronomického diela „Almagestum novum“, ktoré bolo „sumou a pamätníkom činorodého a horlivého bádania“ v oblasti astronómie. Spolu so svojím spolubratom Francescom Maria Grimaldim vytvoril presný selenograf (podrobný nákres povrchu Mesiaca), ktorý dnes zdobí vchod do National Air and Space Museum vo Washingtone D.C.

## Dielo
### Astronómia
* *Geographicae crucis fabrica et usus ad repraesentandam ... omnem dierum noctiumque ortuum solis et occasum,* Bologna, 1643;
* *Almagestum novum astronomiam veterem novamque complectens observationibus aliorum et propriis novisque theorematibus, problematibus ac tabulis promotam,* zv. I-III, Bologna, 1651;
* *Geographiae et hydrographiae reformatae libri duodecim,* Bologna, 1661 (2. vyd., Benátky, 1672);
* *Astronomia reformata,* zv. I-II, Bologna, 1665;
* *Vindiciae calendarii Gregoriani adversus Franciscum Leveram,* Bologna, 1666;
* *Apologia R.P.Io. Bapt. Riccioli Societatis Iesu pro argumento physicomathematico contra systema Copernicanum,* Benátky, 1669;
* *Chronologiae reformatae et ad certas conclusiones redactae tomus primus,* zv. I-III, Bologna, 1669;
* *Tabula latitudinum et longitudinum,* Viedeň, 1689.

### Teológia
* *Evangelium unicum Domini nostri Jesu Christi ex verbis ipsis quatuor Evangelistarum conflatum ...,* Bologna, 1667;
* *Immunitas ab errore tam speculativo quam practico definitionum S. Sedis Apostolicae in canonizatione Sanctorum ...,* Bologna, 1668;
* *De distinctionibus entium in Deo et in creaturis tractatus philosophicus ac theologicus,* Bologna, 1669.

## Literatúra
*SOMMERVOGEL, Bibl. de la C. de J., VI (Paris, 1895), 1795; 
*DELAMBRE, Hist. de l'Astronomie Moderne, II (Paris, 1821), 274; 
*WOLF, Gesch. d. Astronomie (Munich, 1877), 434; 
*WALSH, Catholic Churchmen in Science (2nd series, Philadelphia, 1909); LINSMEIER, Natur. u. Offenbarung, XLVII, 65 sqq.

## Zdroj

* Katolícka encyklopédia (angl.)

Kategória:Talianski astronómovia
Kategória:Selenografi
Déjà vu

**Déjà vu** môže znamenať:
* pocit opakovania skutočnosti, pozri déjà vu (psychológia)
* nemecká metalová skupina, pozri Déjà vu (hudobná skupina)
* americký film z roku 2006, pozri Déjà Vu (film)
* singel  Beyoncé, pozri Déjà vu (skladba)
Heptasuchus

**Heptasuchus** je vyhynutý rod rauisuchianov (mäsožravých plazov) z obdobia vrchného triasu. Jeho fosílne pozostatky boli objavené vo Wyomingu. Zahŕňa jeden druh, *Heptasuchus clarki*.

## Referencie

## Zdroj
* 

Kategória:Rauisuchidae
Prince George (Britská Kolumbia)

**Prince George** je mesto v Kanade, v strede provincie Britská Kolumbia. Nachádza sa pri ústí rieky Nechako do rieky Fraser. Mesto má 70 981 obyvateľov. Je najväčším mestom v severnej časti Britskej Kolumbie a je označované za hlavné mesto severnej Britskej Kolumbie. Pre 88,1 % obyvateľov je materinským jazykom angličtina a pre 1,6 % francúzština (2006).

## Referencie

## Externé odkazy
* Stránka mesta  


Kategória:Mestá v Britskej Kolumbii
Kategória:Eponymické termíny v geografii
Čierny dážď

„**Čierny dážď**“ je tretí singel z albumu speváka Mira Jaroša Tráva musí rásť. 

## Vznik
Pôvodne pomalá balada vznikla počas povodní v lete 2010, keď sa spevák nemohol dostať z prešovského štúdia kvôli zaplaveným cestám na bratislavský koncert. Žánrovo sa nehodila na album, preto ju počas finalizácie producent Vlado Gnepa nanovo upravil viac elektronicky, doplnil mohutné bicie, orchester a syntetizátory, čím skladba dostala veľmi súčasný zvuk. Hudobní kritici ju považujú za najlepšiu Jarošovú nahrávku. K nahrávke vznikol aj remix „Tape In Remix by Randy“ (Vlado Gnepa).
 
## Videoklip
Režisérom videoklipu je Štefan Lelovič Spevák sa spojil s rodinou z obce Nižná Myšľa, ktorej povodne zničili dom, v ktorom bývali len mesiac. Vznikol projekt *Olívia*, pomenovaný po najmladšom štvorročnom dieťati rodiny Orlovských. V čase natáčania klipu bývali spoločne v malom bytovom kontajneri. Peniaze z projektu majú pomôcť rodine na stavbu nového domu. Na podporu zbierky vznikla aj internetová stránka, ktorá obsahuje fotografie, kontakty a príbeh spomínanej rodiny.
 
Vo videoklipe spevák prichádza do stanice prvej pomoci a postupne sa vzdáva osobných vecí, cenností a šatstva. Vyzlečie si tričko a na hrudi má napísané meno Olívia. V závere klipu odchádza nahý. Emotívny klip sa prelína so zábermi z povodní, ktoré podčiarkujú jeho vážnosť.

## Verzie nahrávky
*"Radio Edit"
*"Radio Instrumental"
*"Tape In Remix by Randy"
*"Tape In Remix Instrumental"
*"Albumová verzia"

## Hranie v rádiách
V roku 2011, v štvrtom týždni sa nahrávka stala prvou najhranejšou slovenskou skladbou. Prvenstvo si obhájila tri týždne. 

V prvom týždni po uvedení na trh, sa nahrávka umiestnila na ôsmom mieste najhranejších slovenských piesní na Slovensku a stala sa doteraz najlepším spevákovým singlovým debutom.

## Referencie

## Externé odkazy
*Oficiálna stránka Mira Jaroša

Kategória:Piesne Mira Jaroša
Kategória:Piesne z 2010
Placerias

**Placerias** (v preklade „plazí hroch“) bol dicynodont, ktorý žil počas neskorého permu až do obdobia triasu (221-210 miliónmi rokov) na území Spojených štátov.
Placerias bol jedným z posledných prežívajúcich zástupcov čeľade Kannemeyeriidae.

## Opis
Tento živočích bol najväčším známym bylinožravcom svojej doby: až 3,5 m dlhý a až tonu (907 kilogramov) ťažký. Vyznačuje sa svojím silným krkom, silnými prednými a zadnými končatinami, krátkym takmer kýpťovitým chvostom a korytnačkovitým zobákom.

## Objav
Fosílie štyridsiatich Placeriov boli nájdené blízko St. Johns, juhovýchodne od Skamenelého lesa v Arizone. Táto oblasť sa stala známou ako Placerias Quarry a bol objavený v roku 1930, Charlesom Campom a Samuelom Wellesom, z Kalifornskej univerzity v Berkeley.

## V populárnej kultúre
Placerias sa objavil v televíznom seriáli Putovanie s dinosaurami z roku 1999.

## Druhy
* *Placerias gigas*
* *Placerias gigus*
* *Placerias hesternus*

## Zdroj
* 

## Externé odkazy
*Putovanie s dinosaurami - Fact File: Placerias

Kategória:Prehistorické plazy
Tráva musí rásť

***Tráva musí rásť*** je tretí štúdiový album speváka Mira Jaroša. 

## Zoznam skladieb
# „Kým máme seba“
# „Tráva“
# „Dole hlavou“
# „Čierny dážď“
# „Na pokraji síl“
# „Nechce sa mi tancovať“
# „Druhý dych“
# „Bez siedmeho neba“
# „Povedz si to“
# „Menej ťa ľúbiť“
# „Na dne mora“ (bonus)

## Single z albumu
* „Na dne mora“ 
* „Dole hlavou“
* "Tráva"
* "Čierny dážď"
* "Kým máme seba"
* "Na pokraji síl"

## Hranie v rádiách
Do najvyšších rádiových rotácií sa dostali 4 single.

## Referencie


Kategória:Hudobné albumy z 2008
Kategória:Albumy Mira Jaroša
Rubikon

**Rubikon** (tal. *Rubicone*) je rieka na Apeninskom polostrove v severnom Taliansku (Emilia-Romagna). Je dlhá približne .

## Priebeh toku
Pramení cca  severovýchodne od Florencie strednej nadmorskej výške pohoria Apeniny. Rieka ústi do Jadranského mora severne od mesta Rimini.

## Dejiny
Rímske právo zakazovalo ktorémukoľvek generálovi prekročiť rieku so stálym vojskom. Rieka bola považovaná za hranicu medzi rímskou provinciou Predalpská Galia a Itáliou. Zákon tak chránil republiku pred vnútornou vojenskou hrozbou.

Keď Gaius Iulius Caesar v roku 49 pred Kr. rieku prekročil, tento zákon porušil, čím nevyhnutne vyvolal ozbrojený konflikt — občiansku vojnu. Podľa rímskeho historika Suetonia tu preniesol slávnu frázu *„Kocky sú hodené“* (Alea iacta est). Tento výraz znamená jasné a stručné označenie stavu či situácie, keď nemožno cúvnuť či vziať rozhodnutie späť; v podobnom zmysle sa používa aj slovné spojenie *prekročiť Rubikon*.

## Iné projekty

## Zdroj

Kategória:Rieky v Taliansku
Kategória:Emilia-Romagna
Kategória:Úmorie Jadranského mora
Brooks (Alberta)

**Brooks** je kanadské mesto ležiace v juhovýchodnej časti provincie Alberta, 186 km juhovýchodne od Calgary a 110 km severozápadne od Medicine Hat. V roku 2006 tu žilo 12 498 obyvateľov na rozlohe 17,7 km².

## Významní ľudia
* Ryan Peake, gitarista skupiny Nickelback
* Sherraine Schalm, olympijský šermiar
* Sheri Forde, TSN Toronto reportér
* Lyle Seitz, bývalý čiarový rozhodca v NHL, teraz asistent trénera tímu Okotoks Oilers z ligy Alberta Junior Hockey League 

## Referencie

## Externé odkazy
* City of Brooks

Kategória:Mestá v Alberte
Burnaby (mesto)

**Burnaby** je mesto v provincii Britská Kolumbia v Kanade nachádzajúce sa bezprostredne na východ od Vancouveru. Je tretím najväčším mestom v Britskej Kolumbii podľa počtu obyvateľov, prekonané jedine blízkym mestom Surrey a samotným Vancouverom. Mesto bolo založené v roku 1892 a dosiahlo status mesta v roku 1992, teda po sto rokoch od založenia. V súčasnosti je mesto súčasťou Regionálneho okresu Metro Vancouver.

## Významní obyvatelia
* Karl Alzner, hokejový hráč
* Glenn Anderson, hokejový hráč
* Michael Bublé, spevák
* Michael J. Fox, herec
* Matthew Good, spevák
* Jason LaBarbera, hokejový hráč
* Brad Loree, herec
* Kenndal McArdle, hokejový hráč
* Darren McCarty, hokejový hráč
* Carrie-Anne Mossová, herečka
* Dave Nonis, bývalý člen Vancouver Canucks GM
* Dick Phillips, bejzbalový hráč a manažér
* Svend Robinson, politik
* Cliff Ronning, hokejový hráč
* Joe Sakic, hokejový hráč
* Mike Santorelli, hokejový hráč
* Christine Sinclairová, futbalová hráčka
* Don Taylor, Kanadský športový reportér
* Greg Zanon, hokejový hráč

## Symboly
Oficiálnym symbolom mesta Burnaby je kvet Rododendron.

## Partnerské mestá
Burnaby má tri partnerské mestá:
*  Garineau, Quebec, Kanada
*  Kushiro, Japonsko
*  Mesa, Arizona, USA

## Iné projekty

## Externé odkazy
*City of Burnaby


Kategória:Mestá v Britskej Kolumbii
Kategória:Univerzitné mestá v Kanade
Brycke

**Brycke** () je dedina na Ukrajine v Lypoveckom rajóne Vinnyckej oblasti. Prvá písomná zmienka je z roku 1584. Žije tu 629 obyvateľov.

## Externé odkazy
* Najvyššia Rada Ukrajiny 

Kategória:Dediny v Lypoveckom rajóne
TED

[thumb|kurátor [Chris Anderson (TED)|Chris Anderson 2007]]
[thumb|[James Nachtwey na konferencii TED, 2007]]

**TED** (**Technology, Entertainment, Design**) je každoročná konferencia s heslom „myšlienky, ktoré stoja za rozšírenie“ (*ideas worth spreading*). Skladá sa z prednášok nazvaných **TED Talks**, na ktoré sú pozvaní zaujímaví hostia z rôznorodých oblastí vedy, techniky, umenia, dizajnu, politiky, vzdelania, kultúry, biznisu, globálnych otázok, technológie a rozvoja a zábavy. Prednášajúci dosiaľ zahŕňali okrem iného laureátov Nobelovej ceny, významné osobnosti z korporátneho sveta ale aj politiky.

Konferencia sa do roku 2008 konala v kalifornskom Monterey, ale od 2009 sa pre veľký počet návštevníkov musela presťahovať do Long Beach. Okrem toho stanovišťa má konferencia TED tiež paralelnú konferenciu **TED Global**, konajúcu sa v rôznych miestach. V novembri 2009 sa v indickom Mysore uskutočnila konferencia nazvaná TEDIndia.

Konferencia hosťuje viac než 800 TED Talks, ktoré je možné zadarmo prezerať online. Pri každej relácii je transkript - textový prepis v angličtine. Veľké množstvo relácií je vďaka dobrovoľným prekladateľom preložených do viac než 79 jazykov, vrátane slovenčiny.
K aprílu 2009 zhliadlo viac než 15 miliónov ľudí cez 100 miliónov záznamov TED Talks.

## História a TED Prize
TED bola založená Richardom Saulom Wurmanom a Harrym Marksom v roku 1984 a od roku 1990 sa poriada každoročne. V roku 2005 pribudla cena TED (*TED Prize*), ktorú získavajú traja prednášajúci TEDu spolu s peňažnou čiastkou 100 000 dolárov.

## Referencie

## Pozri aj
*TEDx regionálna sčasti nezávislá verzia TED v rôznych krajinách

## Iné projekty

## Externé odkazy
* 

Kategória:Konferencie
Abbotsford (Britská Kolumbia)

**Abbotsford** je kanadské mesto nachádzajúce sa v údolí Fraser Valley v provincii Britská Kolumbia v regionálnom okrese Fraser Valley, priamo susediace s regionálnym okresom Metro Vancouver. Je to rozlohou najväčšie a počtom obyvateľov piate najväčšie mesto v Britskej Kolumbii so 123 864 obyvateľmi (2006).

V meste sídli univerzita University of the Fraser Valley a výstavné centrum TRADEX, má aj medzinárodné letisko Abbotsford International Airport.

## Významní obyvatelia

## Partnerské mestá
*  Fukagawa, Hokkaidó, Japonsko

## Externé odkazy
* City of Abbotsford 
* City in the Country  


Kategória:Mestá v Britskej Kolumbii
Kategória:Univerzitné mestá v Kanade
Sony Ericsson Xperia X10 Mini Pro

**Sony Ericsson Xperia X10 Mini Pro (U20i)(Mimmi)** je smartfón z úspešnej série Xperia od spoločnosti Sony Ericsson. Vychádza z modelu Sony Ericsson Xperia X10 Mini *(E10i)*, oproti ktorému však navyše ponúka výsuvnú hardvérovú QWERTY klávesnicu. Podobne ako jeho predchodca aj tento model využíva operačný systém Android vo verzii *1.6 (Donut)* s nadstavbou Timescape od spoločnosti Sony Ericsson.

## Opis
Telefón používa operačný systém Android od spoločnosti Google, ktorý ponúka široké možnosti prispôsobenia a množstvo aplikácií. Výhodou sú jeho kompaktné rozmery, ktoré sú vzhľadom na jeho hardvérovú a softvérovú vybavenosť mimoriadne. Ide vôbec o jeden z najmenších smartfónov na trhu. V tejto malej konštrukcii sa skrýva výsuvná hardvérová QWERTY klávesnica, ktorá ponúka rýchle a pohodlné písanie textu vrátane znakov s diakritikou. Medzi ďalšie výhody patrí mimoriadne kvalitná hlasná reprodukcia hudby a tiež pomerne dobrý 5-megapixelový fotoaparát s autofokusom, LED bleskom a možnosťou natáčať videá s VGA rozlíšením (640 x 480 pixelov).

Tento model má malý displej, ktorý pre plnohodnotné využívanie smartfónu nepostačuje. Telefón je vybavený len 930 mAh Li-Pol batériou, ktorej výdrž sa pri bežnom používaní pohybuje len okolo dvoch dní. Jednou z nevýhod tiež môže byť staršia verzia *1.6 (Donut)* operačného systému Android, ktorá má oproti novším verziám viacero nedostatkov. No v súčasnosti už existuje update na novšiu verziu *2.1 (Eclair)*. V tomto čase spoločnosť Sony ponúka upgrade Androidu na verziu 4.0.1.

## Zdroje
* Sony Ericsson Xperia X10 mini pro – recenzia na fony.sk
* Xperia™ mini pro  – na stránke sonyericsson.com 

Kategória:Smartfóny
Xperia X10 Mini Pro
Kategória:Zariadenia s Androidom
Épernay (mesto)

**Épernay** je francúzske mesto v departemente Marne v regióne Grand Est. V roku 2009 tu žilo cca 24 000 obyvateľov. 

Épernay leží vo vinárskej oblasti, väčšina jeho histórie a hospodárstva je spojená so šampanským, ktoré je hlavnou turistickou atrakciou.

## Poloha
Obec má rozlohu . Najvyšší bod je položený  a najnižší bod 

## Obyvateľstvo

Počet obyvateľov obce je  ().

Nasledujúci graf zobrazuje vývoj počtu obyvateľov v obci.

## Osobnosti mesta
* Flodoard (*894 – † 965),  historik a kronikár
* Thibaud III. z Blois (* 1010 – † 1089), gróf z Blois
* Albert Deullin (* 1890 – † 1923),  stíhací pilot
* Yohann Diniz (* 1978), atlét
* John Gadret (* 1979), cyklista

## Partnerské mestá
* 20px Clevedon, Veľká Británia
* 20px Ettlingen, Nemecko
* 20px Fada N’Gourma, Burkina Faso
* 20px Löbau, Nemecko
* 20px Middelkerke, Belgicko
* 20px Montespertoli, Taliansko

## Iné projekty

## Externé odkazy
* Oficiálna stránka

## Referencie



## Pozri aj

*Zoznam obcí departementu Marne

## Zdroj

Kategória:Mestá v regióne Grand Est
Kategória:Obce v departemente Marne
Slovenské národné hokejové mužstvo hráčov do 20 rokov na Majstrovstvách sveta 1995

Toto je zostava **[[Slovenské národné hokejové mužstvo hráčov do 20 rokov|slovenskej hokejovej reprezentácie do 20 rokov]]**, ktorá sa umiestnila na 2. mieste na Majstrovstvách sveta v ľadovom hokeji hráčov do 20 rokov 1995. Trénermi boli Dušan Žiška a Ján Hegyi.

## Zostava

## Výsledky

## Externé odkazy
* Eliteprospects štatistiky
* eurohockey.net
* Hokej 95. Ročenka ľadového hokeja.

Kategória:Slovenské národné hokejové mužstvo
Bagnolet (mesto)

**Bagnolet** [] je mesto vo východnej časti metropolitnej oblasti Paríža vo Francúzsku v departemente Seine-Saint-Denis a regióne Île-de-France. 

Mesto má 32 000 obyvateľov. Od centra Paríža je vzdialené , vďaka linke metra 3 je s metropolou dopravne spojené.

## Geografia
Susedné obce: Paríž, Les Lilas, Romainville a Montreuil.

## Vývoj počtu obyvateľov
*Počet obyvateľov*

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:50000
TimeAxis = orientation:vertical
AlignBars = justify
ScaleMajor = gridcolor:darkgrey increment:5000 start:0
ScaleMinor = gridcolor:lightgrey increment:1000 start:0
BackgroundColors = canvas:sfondo

BarData=
  bar:1962 text:1962
  bar:1968 text:1968
  bar:1975 text:1975
  bar:1982 text:1982
  bar:1990 text:1990
  bar:1999 text:1999

PlotData=
  color:barra width:20 align:left

  
  bar:1962 from:0 till: 31591
  bar:1968 from:0 till: 34054
  bar:1975 from:0 till: 35906
  bar:1982 from:0 till: 32557
  bar:1990 from:0 till: 32600
  bar:1999 from:0 till: 32511

PlotData=

  
  bar:1962 at: 31591 fontsize:S text: 31.591 shift:(-10,5)
  bar:1968 at: 34054 fontsize:S text: 34.054 shift:(-10,5)
  bar:1975 at: 35906 fontsize:S text: 35.906 shift:(-10,5)
  bar:1982 at: 32557 fontsize:S text: 32.557 shift:(-10,5)
  bar:1990 at: 32600 fontsize:S text: 32.600 shift:(-10,5)
  bar:1999 at: 32511 fontsize:S text: 32.511 shift:(-10,5)

TextData=
  fontsize:S pos:(20,20)
 

## Partnerské mestá
*  Akbou, Alžírsko
*  Massala, Mali
*  Oranienburg, Nemecko
*  Robert, Martinik
*  Sesto Fiorentino, Taliansko
*  Šatíla, Libanon

## Iné projekty

## Externé odkazy
Oficiálna stránka

## Zdroj

Kategória:Mestá v Île-de-France
Kategória:Obce v departemente Seine-Saint-Denis
Grand Prix

**Grand Prix** ([grãpri:], francúzsky *Veľká Cena*) je:

* všeobecne: označenie hlavnej ceny v súťažiach, alebo na festivaloch
* v motorizme: 
** preteky automobilov Formuly 1, pozri Grand Prix (Formula 1)
** preteky motocyklov, pozri Grand Prix (motocykle)
* v ostatných športoch: označenie významných turnajov
** v snookeri, pozri World Open 
** v tenise, pozri 
*** Grand Prix Hassan II
*** Grand Prix de Tennis de Lyon
*** Grand Prix SAR La Princesse Lalla Meryem 2009
* v kultúre označenie niektorých súťaží, pozri Grand Prix Eurovision de la Chanson Européenne
Slovenské národné hokejové mužstvo hráčov do 20 rokov na Majstrovstvách sveta 1996

Toto je zostava **[[Slovenské národné hokejové mužstvo hráčov do 20 rokov|slovenskej hokejovej reprezentácie do 20 rokov]]**, ktorá obsadila 7. miesto na Majstrovstvách sveta v ľadovom hokeji hráčov do 20 rokov 1996. Trénerom bol František Hossa.

## Výsledky
*  -  **4:4**
*  -  **0:6**
*  -  **3:3**
*  -  **4:4**
*  -  **7:3**
*  -  **6:3**

## Zostava

## Externé odkazy
* Eliteprospects štatistiky
* eurohockey.net
* Denník Šport, 1996

Kategória:Slovenské národné hokejové mužstvo
Ivry-sur-Seine

**Ivry-sur-Seine** je francúzske mesto v departemente Val-de-Marne a regióne Île-de-France. Leží zhruba  juhovýchodne od centra Paríža.

## Dejiny
Pôvodne bola oblasť nazývaná len Ivry. Meno Ivry pochádza zo stredovekého *Ivriacum* či *Ibriacum*.
V roku 1897 sa začal používať dnes oficiálny názov Ivry-sur-Seine, ktorý znamená Ivry nad Seinou.

V oblasti bola väznica, kde bol popravený napríklad Jean-Marie Bastien-Thiry.

## Osobnosti mesta
* Nicolas Appert (* 1749 – † 1841), vynálezca konzervácie potravín 
* Antonin Artaud (* 1896 – † 1948), básnik a divadelník
* Maurice Thorez (* 1900 – † 1964), politik a dlhodobý vodca francúzskej komunistickej strany (PCF) 
* Jean-Marie Bastien-Thiry (* 1927 – † 1963), dôstojník, jeden z vodcov sprisahania a neúspešného atentátu OAS proti francúzskemu prezidentovi Charlesi de Gaullovi

## Partnerské mestá
*  Brandenburg an der Havel, Nemecko, 1963

## Vzdelanie
* Institut polytechnique des sciences avancées

## Iné projekty

## Externé odkazy
Oficiálna stránka

## Zdroj

Kategória:Mestá v Île-de-France
Noisy-le-Grand

**Noisy-le-Grand** je francúzske mesto  v departemente Seine-Saint-Denis a regióne Île-de-France. Jeho obyvatelia sa nazývajú Noisénovia (v origináli **Noiséens**). Ich počet je 63 106 2008. 

## Geografia
Na severe mesta tečie rieka Marne.

## Dejiny
Noisy-le-Grand bolo sídlom kráľovskej rodiny Merovejcov (rod, ktorý vládol asi od 5. do 8. storočia). Podľa legendy kráľ Chlodovik I. (vládol v rokoch 481 až 511) je pochovaný v Noisy le Grand a Karolovci vystavali nad týmto miestom malú kaplnku. 

V roku 1060 dedina podala pomocnú ruku mníchom ze Saint-Martin-des-Champs odkazom kráľa Henricha I. Mnísi ovládli dedinu do roku 1789. Ich pozemky boli predané za revolúcie. 

Do začiatku 20. storočia to bola poľnohospodárska dedina. S príchodom električiek v roku 1901 sa stala mestom. Prostredníctvom dopravy začali robotníci cestovať do Paríža. Parížania pre zmenu začali využívať túto novinku na výlety a prechádzky po vidieku počas nedieľ. 

V rokoch 1930 vzniklo veľa rozparcelovaných pozemkov, ktoré zmenili dedinu na perifériu mesta. 

5. novembra 2005, počas občianskych nepokojov vo francúzskych štvrtiach, bola telocvičňa v Butte-verte dejisko incidentu nadväzujúceho na iný z roku 1993.

## Osobnosti mesta
* Alexandre de Beauharnais (* 1760 – † 1794), šľachtic, vojak a politik, krátko predseda Národného zhromaždenia, prvý manžel Joséphiny, neskoršej manželky Napoleona Bonaparte
* Joséphine de Beauharnais (* 1763 – † 1814), francúzska cisárovná, prvá manželka Napoleona Bonaparta
*  Konstantin Balmont (* 1867 – † 1942), ruský symbolistický básnik a prekladateľ
* Alfred Jarry (* 1873 – † 1907), básnik, románopisec a dramatik
* Pierre Bonnard (* 1867 – † 1947), postimpresionistický maliar
*  Michel Simon (* 1895 – † 1975), švajčiarsky herec
* Coluche (* 1944 – † 1986), herec, komik a autor
* Maryse Ewanje-Epéeová (* 1964), bývalá skokanka do výšky
*  Marie-José Pérecová (* 1969), bývalá bežkyňa, trojnásobná olympijská víťazka, dvojnásobná majsterka sveta a majsterka Európy
* Laetitia Casta (* 1978), herečka a modelka

## Iné projekty

## Externé odkazy
Oficiálna stránka 

## Zdroj

Kategória:Mestá v Île-de-France
Kategória:Obce v departemente Seine-Saint-Denis
Champs-sur-Marne (mesto)

**Champs-sur-Marne** je mesto vo východnej časti metropolitnej oblasti Paríža vo Francúzsku v departemente Seine-et-Marne a regióne Île-de-France.

Má 25 000 obyvateľov. Od centra Paríža je vzdialené . 

## Osobnosti mesta
* Armand Lanoux (* 1913 - † 1983), spisovateľ

## Partnerské mestá
*  Bradley Stoke, Veľká Británia
*  Quart de Poblet, Španielsko

## Iné projekty

## Externé odkazy
Oficiálna stránka

## Zdroj

Kategória:Mestá v Île-de-France
Kategória:Obce v departemente Seine-et-Marne
Boulogne-sur-Mer

**Boulogne-sur-Mer** je mesto v severnom Francúzsku, v departemente Pas-de-Calais, región Hauts-de-France neďaleko Lamanšského prielivu.

V roku 2009 malo mesto 43 310 obyvateľov, celá metropolitná oblasť cca 135 000 obyvateľov.

## Dejiny
Mesto je významné pre esperantské hnutie, pretože sa v ňom v roku 1905 konal prvý esperantský kongres. Pri príležitosti tohto kongresu bola prijatá Boulognská deklarácia nesúca meno mesta a definujúca základné princípy esperantizmu.

## Vývoj počtu obyvateľov
*Počet obyvateľov*

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:60000
TimeAxis = orientation:vertical
AlignBars = justify
ScaleMajor = gridcolor:darkgrey increment:6000 start:0
ScaleMinor = gridcolor:lightgrey increment:500 start:0
BackgroundColors = canvas:sfondo

BarData=
  bar:1962 text:1962
  bar:1968 text:1968
  bar:1975 text:1975
  bar:1982 text:1982
  bar:1990 text:1990
  bar:1999 text:1999

PlotData=
  color:barra width:20 align:left

  
  bar:1962 from:0 till: 49283
  bar:1968 from:0 till: 49288
  bar:1975 from:0 till: 48440
  bar:1982 from:0 till: 47653
  bar:1990 from:0 till: 43678
  bar:1999 from:0 till: 44859

PlotData=

  
  bar:1962 at: 49283 fontsize:S text: 49.283 shift:(-10,5)
  bar:1968 at: 49288 fontsize:S text: 49.288 shift:(-10,5)
  bar:1975 at: 48440 fontsize:S text: 48.440 shift:(-10,5)
  bar:1982 at: 47653 fontsize:S text: 47.653 shift:(-10,5)
  bar:1990 at: 43678 fontsize:S text: 43.678 shift:(-10,5)
  bar:1999 at: 44859 fontsize:S text: 44.859 shift:(-10,5)

TextData=
  fontsize:S pos:(20,20)
  text:"Zdroj: INSEE"


## Osobnosti mesta
* Godefroy z Bouillonu (*1060 – † 1100), lotrinský vojvoda a jeden z vodcov prvej križiackej výpravy
* Matilda z Boulogne (* 1105 – † 1152), anglická kráľovná
* José de San Martín (* 1778 – † 1850), jeden z najvýznamnejších latinsko-amerických vodcov boja za nezávislosť kontinentu na Španielsku
* Charles Augustin Sainte-Beuve (* 1804 – † 1869), literárny kritik
* John McCrae (* 1872 – † 1918), kanadský chirurg, autor básne *In Flanders fields* (V poliach flanderských)
* Georges Mathieu (* 1921), maliar
* Olivier Latry (* 1962), organista
* Jean-Pierre Papin (* 1963), futbalista
* Franck Ribéry (* 1983), futbalista

## Partnerské mestá
*  Constanta, Rumunsko
*  Folkestone, Veľká Británia
*  Gdansk, Poľsko
*  La Plata, Argentína
*  Safi, Maroko
*  Zweibrücken, Nemecko

## Iné projekty

## Externé odkazy
Oficiálna stránka 

## Zdroj

Kategória:Mestá v regióne Hauts-de-France
Kategória:Obce v departemente Pas-de-Calais
Kategória:Prístavné mestá vo Francúzsku
Pantin

**Pantin** [] je francúzske mesto v severovýchodnej časti metropolitnej oblasti Paríža  v departemente Seine-Saint-Denis a regióne Île-de-France.

## Geografia
Susedné obce: Aubervilliers, Bobigny, Romainville, Noisy-le-Sec, Les Lilas a Le Pré-Saint-Gervais.

## Dejiny
Miesto bolo, podľa archeologických nálezov, osídlené už v dobe bronzovej.

## Vývoj počtu obyvateľov
*Počet obyvateľov*

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:70000
TimeAxis = orientation:vertical
AlignBars = justify
ScaleMajor = gridcolor:darkgrey increment:10000 start:0
ScaleMinor = gridcolor:lightgrey increment:1000 start:0
BackgroundColors = canvas:sfondo

BarData=
  bar:1962 text:1962
  bar:1968 text:1968
  bar:1975 text:1975
  bar:1982 text:1982
  bar:1990 text:1990
  bar:1999 text:1999

PlotData=
  color:barra width:20 align:left
 
  
  bar:1962 from:0 till: 45537
  bar:1968 from:0 till: 47607
  bar:1975 from:0 till: 42895
  bar:1982 from:0 till: 43491
  bar:1990 from:0 till: 47314
  bar:1999 from:0 till: 49919

PlotData=

  
  bar:1962 at: 45537 fontsize:S text: 45537 shift:(-10,5)
  bar:1968 at: 47607 fontsize:S text: 47607 shift:(-10,5)
  bar:1975 at: 42895 fontsize:S text: 42895 shift:(-10,5)
  bar:1982 at: 43491 fontsize:S text: 43491 shift:(-10,5)
  bar:1990 at: 47314 fontsize:S text: 47314 shift:(-10,5)
  bar:1999 at: 49919 fontsize:S text: 49919 shift:(-10,5)

TextData=
  fontsize:S pos:(20,20)


## Doprava
Pantin je dostupný linkou RER D, 5. a 7. linkou parížskeho metra a autobusmi RATP číslo 152, 151, 249, 148, 170.

## Osobnosti mesta
* Beaumarchais (* 1732 - † 1799), dramatik
* Étienne-Nicolas Méhul (* 1763 – † 1817), hudobný skladateľ
* Léon Jouhaux (* 1879 - † 1954), odborár, držiteľ Nobelovej ceny mieru
* Jean-Pierre Melville (* 1917 - † 1973), filmový režisér a scenárista

## Partnerské mestá
*  Scandicci, Taliansko

## Iné projekty

## Externé odkazy
Oficiálna stránka

## Zdroj

Kategória:Mestá v Île-de-France
Kategória:Obce v departemente Seine-Saint-Denis
Mitsubishi ASX

**Mitsubishi ASX** je model osobného automobilu od spoločnosti Mitsubishi.

náhľad|Mitsubishi ASX
náhľad|Mitsubishi ASX

Model ASX bol prvý raz uvedený na trh v Japonsku vo februári 2010 (pod označením "RVR"). Po európskej premiére na Ženevskom autosalóne sa do európskej maloobchodnej siete dostala na jar roku 2010. Od 1. júla 2010 je crossover ASX aj na slovenskom trhu.

ASX je dlhá 4 295 mm, široká 1 770 mm a vysoká 1 615 mm. ASX má rovnako ako Outlander rázvor 2 670 mm, ale je od neho o 34,5 cm kratší, pričom od neho preberá celú štruktúru jeho spodnej časti a základnú architektúru podvozku (zavesenie prednej nápravy MacPherson, viacprvková zadná náprava,...). Prevádzková hmotnosť sa v závislosti od motorizácie a výbavy pohybuje od 1 270 kg po 1 525 kg. V ponuke budú dve verzie, s pohonom dvoch a všetkých štyroch kolies 2WD a 4WD (v závislosti od trhov a špecifikácií).

 

V roku 2012 bude základ Mitsubishi ASX použitý v PSA pre modely Citroen C4 Aircross a Peugeot 4008. 

## Iné projekty

## Externé odkazy
* ASX na oficiálnej slovenskej stránke 

ASX
Kategória:Kompaktné MPV